У кастрычніку на Слонімшчыне больш чалавек памерла, чым нарадзілася. Натуральны прырост насельніцтва, які назіраўся ў Слонімскім раёне сёлета ў жніўні і верасні, змяніўся ў кастрычніку на адмоўны. Так, паводле лічбаў Белстата, у гэтым месяцы нарадзіліся 76 немаўлят, а памерлі 90 чалавек, адпаведна за 10 месяцаў ад пачатку года — 675 дзяцей і 800 жыхароў раёна. Усяго ў Слонімскім раёне па стане на 1 лістапада пражывалі 65 867 жыхароў. За кастрычнік слонімцаў паменела з розных прычынаў на 14 чалавек, а з пачатку гэтага года — на 256 чалавек.